Evert Jan Diest Lorgion
Evert Jan Diest Lorgion (De Lemmer, 30 augustus 1812 - Grins, 11 maaie 1876) wie tsjerkehistoarikus en predikant.

Biografy 
Hy wie in soan fan dûmny Johannes Jacobus Lorgion, predikant op De Lemmer. Hyn boaske yn 1837 oan Theodora Klazina Banga (1814-1851), dochter fan dr. Jelle Banga en lid fan de famylje Banga, en yn 1855 mei Godartine Alexandrine Gerhardine Phillippine barones van Hoevell (1815-1902), lid fan de famylje Van Hövell en suster fan Twadde Keamerlid dr. Wolter Robert baron van Hoevell (1812-1879).

Hy gie nei de Latynske skoallen fan Amsterdam en Frjentsjer, liet him yn 1829 ynskriuwe oan it Athenaeum yn Frjentsjer en yn oktober 1831 oan de hegeskoalle te Grins, dêr't er 21 desimber 1836 doktor yn de teology waard op in proefskrift titele De dicentibus scribentibusque, speciatim in N.T. occurrentibus, suo convenienter ingenio interpretandis.

Lorgion stie as predikant yn Hallum (1834-42), yn Stiens (1842-43) en Grins (1843-60). Yn 1860 waard er heechlearaar te Grins. Yn de akadeemjejierren 1862-1863 en 1872-1873 wie Lorgion rektor magnifikus.

Lorgion joech de earste tsjerkhistoaryske stúdzjes oer Fryslân út en ek oar wurk yn de geast fan de saneamde 'Grinzer rjochting'

Wurk 
 Geschiedenis van de invoering des Christendoms in Nederland (Ljouwert 1842); 
 Geschiedenis van de kerkhervorming in Friesland (Ljouwert 1842); 
 Leerrede ter bevestiging van Ds. A.P. Reitsma (Grins 1845); 
 Leerrede ter godsdienstige viering van den oudejaarsavond (Grins 1846);
 De Ned. Herv. kerk in Friesland, sedert hare vestiging tot het jaar 1795 (Grins 1848); 
 Balthazar Bekker in Friesland (Grins 1848); 
 Geschiedkundige beschrijving der stad Groningen (Grins 1850-57);
 Balthazar Bekker in Amsterdam (Grins 1850);
 De voorbereiders der kerkhervorming in Nederland (Grins 1851);
Ensafuorthinne, foar fierdere bibliografy sjoch portaal fan Nederlân

Frysk predikant
Frysk skiedkundige
Tsjerkehistoarikus
Frysk publisist
Nederlânsk predikant
Nederlânsk skiedkundige
Nederlânsk publisist
Frysk persoan fan Frânsk komôf
Nederlânsk persoan fan Frysk komôf
Nederlânsk persoan fan Frânsk komôf
Persoan berne op De Lemmer
Persoan berne yn 1812
Persoan stoarn yn 1876